Nafarroako Parlamentuko Mahaiak, 2018ko ekainaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Miguel Nuin Moreno jaunak aurkeztutako gaurkotasun handiko galdera, toki administrazioaren erreformari buruzko foru legearen aurreproiektua Nafarroako Udal eta Kontzejuen Federazioak onetsi izanaz egiten den baloraziori buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2018ko ekainaren 25ean

Lehendakaria: Ainhoa Aznárez Igarza

GALDERAREN TESTUA

Izquierda-Ezkerrako foru parlamentarien elkarteko José Miguel Nuin Morenok, Legebiltzarreko Erregelamenduan ezarritakoaren babesean, gaurkotasun handiko honako galdera hau egiten du, Gobernuak Osoko Bilkuran ahoz erantzun dezan:

Nafarroako Gobernuak, programa-akordioa garatzean, toki administrazioaren erreformari heldu dio, toki administrazioen egitura berri bat zehazteko xedez, herritarrei emandako zerbitzu publikoen ekitatean eta hobekuntzan sakontzeko lurralde-orekatik abiatuta.

Bi urtean zehar, prozesu oso parte-hartzailea zertu da, udal eskumenen zehaztapena, toki antolaketaren toki egituren antolamendua eta funtzionamendua eta finantzaketa aztertzeko.

Nafarroako Udal eta Kontzejuen Federazioak iragan ostiralean egindako biltzarrak bere babesa eman zion lege-aurreproiektuari, % 62k aldeko botoa eman baitzuen.

Galdera

Gobernuak zer balorazio egiten du Nafarroako Udal eta Kontzejuen Federazioak toki administrazioaren erreformari buruzko foru legearen aurreproiektua onestea dela eta?

Iruñean, 2018ko ekainaren 25ean

Foru parlamentaria: José Miguel Nuin Moreno